1990L0658 — ET — 15.04.1993 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

▼B

NÕUKOGU DIREKTIIV,

4. detsember 1990,

millega Saksamaa ühinemise tõttu muudetakse teatavaid kutsekvalifikatsiooni tunnustamist käsitlevaid direktiive

(90/658/EMÜ)

▼M1 —————

▼B

Artikkel 3

Direktiivi 77/452/EMÜ muudetakse järgmiselt.

— nendega kaasneb Saksamaa pädevate ametiasutuste väljaantud tunnistus selle kohta, et kõnealused kodanikud on üldõena Saksamaal tulemuslikult ja seadusekohaselt tegutsenud vähemalt kolmel aastal tunnistuse väljaandmisele eelnenud viie aasta jooksul. Tegevuse hulka on pidanud kuuluma ka täielik vastutus patsiendi hooldusravi kavandamise, korraldamise ja läbiviimise eest.”

— need annavad omanikule õiguse tegutseda üldõena kogu Saksamaa territooriumil samadel tingimustel kui artikli 3 punktis a nimetatud tunnistused, mille on välja andnud Saksamaa pädevad ametiasutused, ja

— need on antud seoses koolitusega, mis algas enne Saksamaa ühinemist,

Artikkel 4

Direktiivi 78/686/EMÜ muudetakse järgmiselt.

2. Lisatakse järgmine artikkel:

“Artikkel 7a

1. Nende liikmesriikide kodanike puhul, kelle hambaarsti diplomid, tunnistused ja muud kvalifikatsiooni tõendavad dokumendid tõendavad koolitust, mis on saadud endise Saksa Demokraatliku Vabariigi territooriumil ja mis ei vasta kõikidele direktiivi 78/687/EMÜ artiklis 1 sätestatud koolituse miinimumnõuetele, tunnustavad kõik liikmesriigid peale Saksamaa kõnealuseid diplomeid, tunnistusi ja muid kvalifikatsiooni tõendavaid dokumente piisava tõendina, kui:

— need on antud seoses koolitusega, mis algas enne Saksamaa ühinemist,

— need annavad omanikule õiguse tegutseda hambaarstina kogu Saksamaa territooriumil samadel tingimustel kui artikli 3 punktis a nimetatud tunnistused, mille on välja andnud Saksamaa pädevad ametiasutused, ja

— nendega kaasneb Saksamaa pädevate ametiasutuste väljaantud tunnistus selle kohta, et kõnealused kodanikud on nimetatud tegevusalal Saksamaal tulemuslikult ja seadusekohaselt tegutsenud vähemalt kolmel järjestikusel aastal tunnistuse väljaandmisele eelnenud viie aasta jooksul.

2. Nende liikmesriikide kodanike puhul, kelle erihambaarsti diplomid, tunnistused ja muud kvalifikatsiooni tõendavad dokumendid tõendavad koolitust, mis on saadud endise Saksa Demokraatliku Vabariigi territooriumil ja mis ei vasta direktiivi 78/687/EMÜ artiklites 2 ja 3 sätestatud koolituse miinimumnõuetele, tunnustavad kõik liikmesriigid peale Saksamaa kõnealuseid diplomeid, tunnistusi ja muid kvalifikatsiooni tõendavaid dokumente piisava tõendina, kui:

— need on antud seoses koolitusega, mis algas enne Saksamaa ühinemist, ja

— need annavad dokumendi omanikule õiguse tegutseda erihambaarstina kogu Saksamaa territooriumil samadel tingimustel kui artikli 5 lõigetes 1 ja 2 nimetatud tunnistused, mille on välja andnud Saksamaa pädevad ametiasutused.

Siiski võivad liikmesriigid nõuda, et kõnealuste diplomite, tunnistuste ja muude kvalifikatsiooni tõendavate dokumentidega kaasneks Saksamaa pädevate asutuste väljaantud tunnistus, mis tõendab, et tunnistuse omanik on kõnealusel tegevusalal spetsialiseerunud hambaarstina tegutsenud perioodi jooksul, mis on kaks korda nii pikk kui Saksamaa territooriumil saadud erikoolituse ja direktiivis 78/687/EMÜ sätestatud minimaalse koolituse kestuse vahe, kui need ei vasta direktiivi 78/687/EMÜ artiklis 2 sätestatud koolituse miinimumperioodidele.”